Bovegne - Wikipedia

# Bovegne

### Èn årtike di Wikipedia.

Bovegne (fr: Bouvignes-sur-Meuse) est èn ancyin ptit ban del Walonreye, dedja rebané avou Dinant e 1964.

- Limero del posse: 5500
- Limero diyalectolodjike: D 38
- Arondixhmint: Dinant
- Sipotaedje: magneus d' as.
- No di des plaeces di Bovegne: a Rmeypré (e F. Remepret), Bouyet, Wespin.

L' etimolodjeye do no vént do latén bovinia (cinsie ås boûs). Vîs scrijhas: Bovinas, Bovinias (1107), Bovinis (1184), Bovingne (1229).

## [candjî] Istwere

Dispu bele ådje, gn a yeu on tchstea so les cresses di Bovegne. E 1180, li conte do Hinnot, Bådwin V, essere Bovegne, ki n' riprezinte k' on gros viyaedje. Bénrade, Bovegne va divni on bork, avou èn eclôzeure, ki rçût e 1213 ene tchåte di liberté do Conte di Nameur. Ça fwait k' les djins d' Bovegne divnèt les sfwaits des bordjoes d' Nameur.

Tote li moyinådje å long, on va cnoxhe les margayes etur Bovegne eyet Dinant, cisse-ciale estant payis d' Lidje. Mins les margaye n' espaitchèt nén l' comiece inte les deus vijhéns, et les djins d' Bovegne si rsintèt foirt do crexhaedje del dinantreye. Li mestî des bateus d' keuve î est florixhant des trevéns då Tchårlukin.

Mins les rascråwes kimincèt avou les gueres inte l' Espagne eyet l' France. E 1554, Bovegne est bouxheye djus pås sôdårds da Hinri II, li rwè d' France. Dispu don, li veye discrexhe todi dpus, et les bateus d' keuve schipèt-st evoye. Nerén, Bovegne est co li dmorance d' on drossåd, et on gros bork avou deus martchîs, so tot l' tins d' l' Ancyin Redjeme.

Prin del pådje «http://wa.wikipedia.org../../../b/o/v/Bovegne.html»

##### Views

- Årtike
- Copene
- Modêye d' asteure

##### Cweri

##### Ôtes lingaedjes

- Français
- Nederlands